tomron87/hebrew-wikipedia-sentences-corpus huggingface dataset:
הסרט הציג לראשונה את עיצובו החדש של מיקי מאוס: מיקי קיבל אוזניים שנראו בפרספקטיבה (במקום העיגולים המסורתיים והבלתי משתנים ששימשו לו לאוזניים), בנוסף קיבל גוף רזה יותר, ראש, ידיים ורגליים גדולים יותר וזנבו נעדר.
כמו כן הוא קיבל שיני בולטות (דבר אשר נמשך רק בשני סרטים קצרים; השני הוא "כלבלב נושא מקלות").
השינוי הקוסמטי הזה היה קצר מועד, ונמשך רק למשך מלחמת העולם השנייה.
בסטוריבורד לסרט מיקי אויר עם אוזניו הישנות והעגולות, כפי שנעשו לפני שהעיצוב שלו עודכן לסרט המוגמר.
הסופר קאפ של הליגה האדיראטית, המכונה גם הסופר קאפ של ליגת ה-ABA או הסופר קאפ האדריאטי, הוא תחרות סופר-קאפ כדורסל שנתית בין קבוצות הליגה האדריאטית, תחרות אזורית בין קבוצות משש מדינות יוגוסלביה לשעבר: בוסניה והרצגובינה, קרואטיה, מקדוניה הצפונית, מונטנגרו, סרביה וסלובניה.
אספת הליגה האדדריאטית שהתקיימה ב-24 ביולי 2017 בבלגרד, סרביה, החליטה לארגן את הסופר קאפ האדריאטי עם 8 משתתפות.
בשנת 2017 נערכה המהדורה הראשונה של הסופר קאפ בבר, מונטנגרו, וצדביטה זאגרב זכתה בה.
בעונה השנייה נפגשו הקבוצות נפגשו בלקטאשי, בוסניה והרצגובינה, והכוכב האדום בלגרד הוכתרה לאלופה.
הסופר קאפ השלישי התקיים בזאגרב, קרואטיה, וזכתה בו פרטיזן בלגרד.
קבוצות מבוסניה והרצגובינה, קרואטיה, מקדוניה, מונטנגרו, סרביה וסלובניה שיחקו בעבר בתחרות דומה, כשהיו חלק מהרפובליקה הפדרלית הסוציאליסטית של יוגוסלביה.
ב-29 ביוני 2020 ביטלה אספת הליגה את טורניר 2020, שהיה אמור להיערך בפודגוריצה, בעקבות מגפת הקורונה.
ב-2023, לאחר שלוש שנים בהם לא התקיים הטורניר, ניצחה סטודנטסקי סנטאר את פרטיזן בלגרד בטורניר שנערך בפודגוריצה.
שנהמארחתגמרזוכהתוצאהסגנית2017ברצדביטה זאגרב78–69בודוצ'נוסט פודגוריצה2018לקטאשיהכוכב האדום בלגרד89–75בודוצ'נוסט פודגוריצה2019זאגרבפרטיזן בלגרד99–77צדביטה אולימפיה2020פודגוריצהבוטל בעקבות מגפת הקורונה2021–2022לא נערך2023פודגוריצהסטודנטסקי סנטאר83–81פרטיזן בלגרד
להלן רשימה של הקבוצות ששיחקו בסופר קאפ האדריאטי.
פורקההקבוצה פורקהפרשההקבוצה פרשה1זוכה2סגניתQFרבע הגמרSFחצי הגמר –לא העפילה Tמדורגת ראשונה ממארחת
זאדאר 6 3 בודוצ'נוסט פודגוריצה2 T2 מ3 3 מורנר בר מ4 2 סטודנטסקי סנטאר11 הכוכב האדום בלגרד פרשהT1 Tפרשה 2 FMP בלגרד7 7 3 מגה לקס3 5 3 פרטיזן בלגרד6 12T 4 צדביטה אולימפיהלא הייתה קיימת28 2 קופר פרימורסקה פורקה 1 אולימפיה ליובליאנה פורקה 1
עונה שחקןקבוצהמקור 2017 אנדריה סטיפנוביץ' צדביטה זאגרב 2018 מוחמד פאיה הכוכב האדום בלגרד 2019 ראשון תומאס פרטיזן בלגרד2023 קנאן קמניאש סטודנטסקי סנטאר
הסולם ההתפתחותי הישראלי (THIS) הוא סולם התפתחותי מבוסס מחקר, המשמש להערכת ילדים מלידה ועד גיל שש לניטור אבני דרך התפתחותיות.
הסולם פותח בישראל בשנת 2022 , ומבוסס על מיליוני בדיקות התפתחות שבוצעו על האוכלוסייה הרב תרבותית של מדינת ישראל.
זהו הסולם היחיד מסוגו שתוקף על אוכלוסייה רחבה של ילדים ומשמש באופן רחב לניטור התפתחות ילדי ישראל.
הסולם מבוסס על ביצוע משימות המתאימות לגיל בארבעה תחומים עיקריים: שפה, חברתי-אישי, מוטוריקה עדינה ומוטוריקה גסה.
ניטור זה מספק מידע על קצב רכישת יכולות ומיומנויות לאורך שנות החיים הראשונות.
הסולם מאפשר השוואה בין שיעור השגת אבני הדרך ההתפתחותיות של ילד מסוים ביחס לשיעור הצפוי בילדים בני אותו גיל.
הכלי מכוון לאתר חוזקות מול קשיים אצל ילדים, ולהציע הדרכה מתאימה והרחבת בירור בהתאם לצורך.
סולם זה מבוסס על הערכות התפתחותיות של ילדים שהתבצעו על ידי אחיות מוסמכות במסגרת תוכנית לאומית.
בישראל, טיפול מונע אוניברסלי לילדים מגיל לידה ועד גיל 6 שנים ניתן ללא תשלום במסגרת מרפאות טיפת חלב.
הורים מקבלים הנחיה לבקר בטיפת חלב לאחר השחרור מבית החולים ולאחר מכן בגילאי 1, 2, 4, 6, 9, 12, 18, 24, 36, 48 ו-60 חודשים עם הענות לביקורים של מעל 95% בשנים הראשונות לחיים.
מעקב התפתחותי מתבצע בכל הביקורים השגרתיים הללו.
אבני הדרך ששימשו לפיתוח הסולם ההתפתחותי הישראלי נבחרו על ידי צוות מומחים בהסתמך על אבני דרך מסולמות אחרים, כולל Sally Provence Developmental Profile, Denver Developmental Scale ו־Gesell Developmental Schedule.
במסגרת מחקר על מידע עתק שהצטבר במהלך שנות הפעלת ההערכה התפתחותית נקבעו הנורמות לסולם על ידי צוות חוקרים ממכון המחקר KI בשיתוף משרד הבריאות, ובסיוע המקצועי של צוות המחלקה לבריאות האם והילד, המחלקה לסיעוד בבריאות הציבור והמחלקה להתפתחות הילד ושיקומו.
הסולם ההתפתחותי הישראלי נבנה על סמך נתונים שנאספו בכ-3.8 מיליון הערכות התפתחותיות שהתקיימו במשך תקופה של 6 שנים (בין השנים 2014–2020).
הסולם מציג את שיעורי ההישגים של 75, 90 ו-95 אחוז מהילדים עבור כל אבן דרך.
המחקר קבע גיל נורמה להשגת כל אבן דרך ואת נורמות ההתפתחות המבוססות על מיליוני הערכות התפתחות שבוצעו במרפאות טיפת חלב במדינה רב תרבותית, עם אוכלוסייה מגוונת שבה מספר קבוצות אתניות ושפות.
הסולם שפותח עבר הערכה של צוות מומחים ממשרד הבריאות והותאם לצורכי הניטור בטיפות החלב בישראל.
בחוזר מנכ"ל משרד הבריאות בשנת 2022 הסולם אומץ כסטנדרט לניטור ההתפתחות של ילדי ישראל.
חשוב לזכור - לא כל הילדים משיגים את אבני הדרך ההתפתחויות באותו הזמן.
ההערכה ההתפתחותית מציעה הזדמנות לשיקוף התמונה ההתפתחותית הייחודית לילד, ואיתור חוזקות לצד צרכים ואתגרים.
קיימת חשיבות רבה לייעוץ והדרכה ולאיתור גורמי הסיכון התפתחותיים של הילדים שהתפתחותם אינה מתרחשת בטווח הזמן המצופה לגיל.
איתור, אבחון וטיפול מוקדמים תורמים לקידום התפתחותו של הילד, לבריאותו ולמוכנותו לקראת משימותיו העתידיות.
בלגנדריום של טולקין, הסוס הלבן בשדה הירוק, הסוס הלבן של רוֹהָן או פשוט הסוס הלבן (, The White Horse of Rohan או White Horse) הוא סמלם של ממלכת רוֹהָן ובפרט של מלכה ושל בית המלוכה.
ישנם חוקרים שאומרים שטולקין שאב את הסמל מהסוס הלבן של אפינגטון שנחצב בדשא של מורדות הגיר באנגליה.
הסוס הלבן של אפינגטון הוא דמות גבעה באורך 110 מטר ובגובה 40 מטר.
הוא עשוי משקעים על הגבעה שנצבעו בגיר לבן.
הוא נמצא על הגבעה מאז תקופת הברונזה המאוחרת.
הפרשנות הברורה ביותר לסמל היא שהוא ביטוי מופשט לסוסים, שאנשי רוֹהָן כל כך אוהבים.
עם זאת, יכול להיות שהוא מייצג את המֵאָרָאִים, הסוסים המובחרים של רוֹהָן.
במקרה כזה, סביר להניח שהוא מייצג את פֵלָרוֹף, אביהם של המֵאָרָאִים.
לא ידוע מתי הרוֹהִירִים אימצו את הסמל הזה.
הזמן יכול לנוע בין כמה שנים לפני סוף העידן השלישי לבין ייסוד ממלכת רוֹהָן, או אפילו לפני כן, בתקופת האֵאוֹתֵאוֹד.
הסוס הלבן בשדה הירוק הופיע על המגן שניתן למֶרִי על ידי אֵאוֹוִּין לפני המסע אל מִינַס טִירִית.
הסמל הופיע על נס המלחמה של תֵאוֹדֶן בקרב שדות הפֶּלֶנוֹר: אותו הסמל הופיע גם על מגינו של תֵאוֹדֶן.
לאחר מכן, בקרב המוֹרַנוֹן, הוצב הנס, עליו הנס, עליו הסמל על גבעה ליד ניסה של דוֹל אַמְרוֹת.
הסמל הופיע גם על רבים ממגיניה של רוֹהָן.
לאחר מכן, אֵאוֹמֶר נשא את הסמל גם כשהשתתף במלחמות ביחד עם מלך הממלכה המאוחדת של אַרְנוֹר וגוֹנְדוֹר, אָרָגוֹרְן.
בסדרת סרטי שר הטבעות, מופיע הסמל בתור סוס לבן על רקע שחור שמאחוריו שמש שאינה מפיצה אור.
יש הסוברים שזהו ירוק ממש כהה.
הסונטה ה-18 היא מן הידועות ביותר מבין 154 הסונטות שכתב המשורר והמחזאי האנגלי ויליאם שייקספיר.
בסונטה זו תוהה הדובר אם עליו להשוות את הנער היפה ליום קיץ, אך מציין כי תכונותיו של הנער עולות על אלו של יום קיץ — רעיון המהווה את אחד מנושאי השיר.
הדובר מציין כי תכונותיו של יום קיץ משתנות עם הזמן ודועכות, בעוד שהיופי של הנער יישמר לעד בשורות השיר, כל עוד ייקרא.
בסונטה מצויה אירוניה: לא את דמותו של הנער הצעיר מנציח השיר, אלא דווקא את תיאור יום הקיץ שהוא אמור לעלות עליו; ואף על פי שאין תיאור מפורש של הנער עצמו, מתוארת באורח חי ועמוק דמותו של יום קיץ.
בכך מוענקת לו נצחיות דווקא דרך ההשוואה.
הסונטה ה-18 היא סונטה אנגלית טיפוסית, הידועה גם כסונטה שייקספירית.
היא כוללת 14 שורות בפנטמטר יאמבי: שלושה קטעי ארבע שורות (קטרנים quatrains) ואחריהם בית סיום זוגי (couplet).
כמו כן, הסונטה מקיימת את סכמת החריזה האופיינית:-
השיר ממשיך את המסורת הרטורית של סונטות פטררקאיות, המזוהות עם סגנון הסונטות של פרנצ'סקו פטרארקה.
סונטות מסוג זה נהגו לעסוק באהבה וביופייה של דמות נאהבת, לעיתים קרובות בלתי מושגת – אם כי לא תמיד.
הסונטה כוללת גם וולטה — תפנית בנושא השיר — המתחילה בבית הרביעי.
השורה הראשונה של בית הסיום מדגימה משקל יאמבי תקני בפנטמטר.
/ = איקטוס — הברה מודגשת מבחינה מטרית; × = נון-איקטוס — הברה בלתי מודגשת.
השיר הוא חלק מסדרת סונטות אודות "הנעורים היפים" (שכולל את סונטות 1–126 לפי המספור המקובל מאז מהדורת 1609).
הוא גם הסונטה הראשונה לאחר רצף הפתיחה, הידוע כ"סונטות ההולדה".
עם זאת, יש חוקרים הסבורים כי סונטה זו עדיין שייכת לסונטות ההולדה, מאחר שהיא עוסקת ברעיון השגת חיי נצח באמצעות המילה הכתובה — נושא המופיע, לשיטתם, גם בסונטות 15 עד 17. מנקודת מבט זו, ניתן לראות בסונטה זו שלב מעבר לקראת נושא הזמן שבסונטה 20.
בשורה השלישית, "Rough winds do shake the darling buds of May", מתחילה הסונטה במשקל מסוג ספון (spondee) להדגשת הרעיון שהרוחות הסוערות אינן פוגעות רק בקיץ עצמו, אלא אף מטלטלות את השורה עצמה.
המילה "complexion" בשורה השישית יכולה להתפרש בשני אופנים:
1. המראה החיצוני של הפנים, כהמשך ישיר לשמש — "עין השמיים" — המוזכרת בשורה הקודמת;
2. המשמעות הקדומה יותר של המונח, בהקשר של תורת ארבע הליחות (humorism).
בזמנו של שייקספיר, המילים "complexion" ו-"temperate" יכלו לרמז הן על מצבים חיצוניים (כגון מזג האוויר) והן על איזון פנימי בין הליחות.
לפיכך, המשמעות השנייה של "complexion" מצביעה על כך שלאהוב יש מזג פנימי נעים ויציב, בניגוד לשמש — שעשויה להיעלם ביום מעונן.
המשמעות הראשונה מתייחסת פשוט לשינוי שלילי במראה החיצוני.
המילה "untrimmed" בשורה השמינית ניתנת לשתי פרשנויות:
1. כקיצור של תיאור אובדן של קישוטים או עיטורים;
2. כהתייחסות למפרשים לא מכווננים בספינה.
בפירוש הראשון, המשמעות היא שדברים יפים מאבדים עם הזמן את חינניותם.
בפירוש השני, מתואר ה'טבע כספינה שמפרשיה אינם מותאמים לשינויי הרוח, ולכן אין לה תיקון מסלול.
השילוב של פרשנות זו עם הביטוי "מהלך הטבע המשתנה" יוצר אוקסימורון: שינוי שאינו משתנה — כלומר, העובדה שהשינוי הוא הקבוע היחיד.
שורה זו יוצרת מעבר מהארעיות של שמונה השורות הראשונות, אל הנצחיות של שש השורות האחרונות.
הן השינוי והן הנצחיות מודגשים ומאותגרים בסיום.
המילה "ow'st" בשורה העשירית נושאת שתי משמעויות נפוצות בזמנו של שייקספיר: "ownest" (אתה מחזיק) ו-"owest" (אתה חייב).
באותה תקופה נעשה לעיתים שימוש במילה "owe" גם במשמעות של "own".
עם זאת, הפירוש "owest" מרמז על כך שהיופי הוא דבר שאול מהטבע — ויש להחזירו.
לפי פרשנות זו, ניתן לראות במילה "fair" משחק מילים עם "fare" – כלומר, המחיר שיש לשלם לטבע במסע החיים.
חוקרים נוספים מציינים כי נושא ההשאלה וההחזר שמופיע בסונטה מתייחס הן לטבע והן לאנושות.
גם לקיץ, לדוגמה, יש "חכּה קצרה מדי" (lease) — מונח המביע רעיון של השאלה זמנית.
מוטיב כלכלי זה מופיע בסונטות רבות של שייקספיר, והוא משקף את החברה הקפיטליסטית המתפתחת בתקופתו.
צ'אק לידל מקריא את הסונטה ה-18.
דייוויד גילמור שר את הסונטה ה-18.
בריאן פרי אלבום מחווה לדיאנה, נסיכת ויילס, משנת 1997.
השוואת תרגומים שונים של הסונטה לעברית
קצרה היריעה, כדי להכיל את כל התרגומים מאנגלית לעברית של הסונטה ה-18. להלן רשימה חלקית להשוואה.
+ עופרה עופר אורן ליאורה ברנשטיין זיווה שמירהַאִם תִּדְמֶה לְיוֹם קֵיצִי חָמִים?
+ ראובן אבינועם אפרים ברוידא בן-ציון בן-משההליום של קיץ אדמך?
נעים אתה ממנו ועדין יותר.
חמת סופות הנצנים תשיל -
מחמל אביב - וקיץ חיש עובר.
וזהב מראה יש יהפך עמום.
וסר חנו נוי מנאה נפרד
על פי מקרה או חליפות היקום.
אך תור קיצך לנצח לא ימור,
בל יתהלל בך המות כי צלו תשמר -
עם שיר-עולם בזמן אתה מושל!
כל עוד אדם נושם, עינו תחזה -
גם זה יחיה, ואתה תחיה בזה!האם ליום של קיץ אמשילך?
אתה ענג יותר ורך ממנו;
ותור הקיץ בא וראה איננו:
יש עין רקיע רב מדי תבער,
ויש אשר עמום זהב דיוקנה;
עדיו יוסר ביד מקרים וחליפות עונה:
אבל קיצך הוא נצח לא יבל,
ומות לא ירהב, בך ימשל,
עת עם טורי בנצח תתערה;
כל עד אדם רואה ופה נושם,
יחיו הללו, ואתה בהם.האם ליום של קיץ אדמה את יפיך?
רוח-סער מרעידה פרחי זהורית של מאי,
עתים עין רקיע חמה מדי,
כל יפי מרב יפי ידל,
אך לא עדן קיץ לא ימוג לעולם,
ושביב מזיו חנך לא יגרע,
גם מות בל ירהיב געת בך
בצלליו עת בין טורי טורי-נצח תתארח.
וכל עוד נושם אדם ובעיניו רואה,
יחיו טורי אלה ואתה בהם.
גביע הסופר קאפ האסיאתי היה תחרות בה נפגשו אלופות שני הטורנירים החשובים של אסיה, אליפות אסיה לקבוצות וגביע אסיה למחזיקות גביע.
התחרות נוסדה ב-1995, והיא בוטלה בשנת 2002 אחרי שה-AFC מיזג את שני הטורנירים הראשיים יחד בליגת האלופות האסיאתית.
בתחרות האחרונה זכתה קבוצת סוואן סמסונג בלווינגס מקוריאה הדרומית.
שנהאלופהתוצאהפיינליסטית2002סוואן סמסונג בלווינגס1 - 1(2-4 בפנדלים)אל-הילל2001סוואן סמסונג בלווינגס4 - 3אל-שבאב2000שימיזו אס-פולס3 - 2אל-הילל1999ג'ובילו איוואטה2 - 2אל-איטחד1998פוהאנג סטילרס1 - 1אל-נאסר1997אל-הילל2 - 1פוהאנג סטילרס1996אלהווה צ'ונמה6 - 3שונאן בלמאר1995יוקוהמה אף.
הסופר קאפ האירופי הוא גביע כדורגל, שנוסד בשנת 1972 ומנוהל על ידי אופ"א, התאחדות הכדורגל האירופית.
הטורניר נערך בכל קיץ, לפני פתיחת רוב הליגות באירופה, ומפגיש את הקבוצה שזכתה בעונה שלפני כן בליגת האלופות והקבוצה שזכתה ב.
מ-1972 ועד 1999 התחרו על הגביע הקבוצה שזכתה בליגת האלופות והקבוצה שזכתה בגביע אירופה למחזיקות גביע.
עם ביטול המפעל של גביע אירופה למחזיקות גביע ב-1999 ועד שנת 2009 (שנת ייסודה של הליגה האירופית) התחרו על הסופר קאפ הקבוצה שזכתה בליגת האלופות והקבוצה שזכתה בגביע אופ"א.
מ-1972 ועד 1997 הזוכה בסופר קאפ נקבעה לאחר מפגש כפול של הקבוצות בשיטת בית-חוץ.
החל מ-1998 מתקיים משחק בודד.
בין השנים 1998–2012 נערך המשחק בקביעות באצטדיון לואי השני במונקו.
מ-2013 הוחלט לארח את המשחק כל שנה בעיר אחרת.
ב-2013 המשחק נערך בפראג, ב-2014 נערך בקארדיף וב-2015 המשחק נערך בטביליסי.
ריאל מדריד (6 זכיות ו-3 הפסדים) היא הקבוצה הכי מעוטרת במפעל, אחריה ברצלונה (5 זכיות ו-4 הפסדים) ומילאן האיטלקית (5 זכיות ו-2 הפסדים).
המדינה בעלת מספר הזכיות הגבוה ביותר בטורניר היא ספרד עם 17 זכיות.
בשנת 2019, לראשונה בתולדות הטורניר, התמודדו זו מול זו שתי קבוצות אנגליות, (ליברפול-צ'לסי), זאת לאחר שלגמר ליגת האלופות עלו טוטנהאם הוטספר וליברפול, ולגמר הליגה האירופית עלו צ'לסי וארסנל, כולן מהפרמייר ליג.
במשחק גברה ליברפול על צ'לסי בדו-קרב פנדלים 4-5, לאחר שבסיום המשחק והארכה התוצאה הייתה 2:2. במשחק זה שימשה סטפני פראפר כשופטת ראשית, ובכך הייתה לאישה הראשונה ששופטת משחק בעל חשיבות עליונה במסגרת אופ"א.
ב-1974 לא התקיימו המשחקים בין באיירן מינכן למגדבורג משום שלא נמצא תאריך מתאים לקיומם.
ב-1981 לא התקיימו המשחקים בין ליברפול לדינמו טביליסי בגלל עומס משחקים של ליברפול.
ב-1985 לא התקיימו המשחקים בין יובנטוס לאברטון משום שיובנטוס הורחקה באותה שנה בעקבות אסון הייזל.
הסופר קאפ הגרמני (בגרמנית נקרא: DFL-Supercup) הוא משחק הסופר קאפ של הכדורגל הגרמני, שנערך לפני פתיחת עונת הכדורגל בגרמניה בין אלופת הבונדסליגה לזוכת הגביע הגרמני.
בשנת 1997 הוחלף המפעל בטורניר גביע הליגה הגרמני, אך בשנת 2008 הוחזר המפעל באופן לא רשמי, עד שהוחזר באופן רשמי בשנת 2010.
מאז 2010, בניגוד לגביע הליגה הגרמני, אם קבוצה אחת זוכה בדאבל (ליגה וגביע), הקבוצה תשחק מול סגנית אלופת הבונדסליגה.
המשחק לא ייכנס להארכה במקרה של תיקו לאחר 90 דקות, אלא המשחק יוכרע בדו-קרב פנדלים.
שנהזוכהשעריםתוצאהשעריםסגנית1987באיירן מינכןיורגן ווגמן (2)1-2מירוסלב אוקונסקיהמבורג1988ורדר ברמןקרלהיינץ רידלהמנפרד בורגסמולר0-2איינטרכט פרנקפורט1989בורוסיה דורטמונדגונטר ברייצקה (2)יורגן ווגמןאנדראס מולר3-4אלן מקינלירולאן גרהאמררדמילו מיחאלוביץ'באיירן מינכן1990באיירן מינכןשטפן רויטריורגן קוהלרמנפרד בנדרתומאס שטרונץ1-4שטפן קונץפ.צ.
קייזרסלאוטרןיורגן דגן (2)ברנהרד וינקלר1-3וינטון רופרורדר ברמן1992שטוטגרטמאוריציו גאודינוגידו בוכוואלדלודוויג קוגל1-3מייקל קוךהנובר 961993ורדר ברמןברנד הובשוינטון רופר2-2 (4-5)פאנדראס פישראולף קירסטןבאייר לברקוזן1994ורדר ברמןולדימיר בסצ'סטניךמיכאל שולץוינטון רופר1-3 (הארכה)כריסטיאן נרלינגרבאיירן מינכן1995בורוסיה דורטמונדז'וליו סזאר0-1בורוסיה מנשנגלבך1996בורוסיה דורטמונדאולף מארשל1-1 (3-4)פקרסטן וולטרספ.צ.
תומאס מילר1-3מרקו רויסבורוסיה דורטמונד2022באיירן מינכןג'מאל מוסיאלה סאדיו מאנה בנז'מן פבאר סרג' גנאברי לירוי סאנה3-5מרסל הלסטנברג כריסטופר אנקונקו דומיניק סובוסלאיר.ב.
לייפציגדני אולמו (3)3–0באיירן מינכן2024באייר לברקוזןויקטור בוניפייס
פטריק שיק2–2 (4–3) פאנזו מילוט
דניז אונדבשטוטגרט2025באיירן מינכןהארי קיין לואיס דיאס2–1ג'יימי לוולינגשטוטגרט
השחקנים המודגשים הם שחקנים פעילים בקבוצותיהן בגרמניה
באיירן מינכן72 תומאס מילרבאיירן מינכן 53 דני אולמור.ב.
לייפציג4 וינטון רופרורדר ברמן4 אריין רובןבאיירן מינכן3 מרקו רויסבורוסיה דורטמונד יורגן ווגמןבורוסיה דורטמונד
באיירן מינכן5 פייר-אמריק אובאמיינגבורוסיה דורטמונד2 גונטר ברייצקה יורגן דגןפ.צ.
הסופר קאפ הבלגי (בהולנדית: Belgische Super Cup, בצרפתית: Supercoupe de Belgique, בגרמנית: Belgischer Fußball-Super Cup) הוא מפעל כדורגל בלגי המוכרע במשחק אחד, ומפגיש בין אלופת בלגיה לבין מחזיקת הגביע הבלגי.
המפעל נוסד בשנת 1979, ושוחק מאז בכל שנה, מלבד 1989. התאחדות הכדורגל הבלגית המלכותית היא הגוף המארגן והמנהל של המפעל.
עד לשנת 2004 שוחק המשחק באצטדיון המלך בודואן שבבריסל, ומאז הוא משוחק במגרש הביתי של האלופה.
שיאנית הזכיות בתואר היא קלאב ברוז' שזכתה 18 פעמים בתואר.
1 בשנה זו מחזיקת הגביע הבלגי הייתה ווטרסחיי ת'ור, אך מכיוון שהייתה קבוצה חובבנית, היא לא הורשתה לשחק במפעל ובמקומה התייצבה יריבתה בגמר הגביע באותה שנה
2 בשנה זו משחק הגמר שוחק בשני מפגשים
הסופר קאפ הבולגרי (בבולגרית: Суперкупа на България) הוא מפעל כדורגל בולגרי המוכרע במשחק אחד, ומפגיש בין אלופת בולגריה לבין מחזיקת הגביע הבולגרי.
המפעל נוסד בשנת 1989, אך הופסק לאחר עונה אחת וחזר לפעילות ב-2004. מאז, הוא נערך בכל שנה, כשבאופן מסורתי הוא משוחק בסוף השבוע שלפני תחילת העונה הבאה.
שיאנית הזכיות בתואר היא לודוגורץ ראזגרד, עם 8 זכיות.
טורניר הסופר קאפ הבולגרי הראשון נערך בשנת 1989. את המפגש יזם קיריל זהרינוב, עורך הספורט של סוכנות החדשות הבולגרית ומזכיר איגוד עיתונאי הספורט הבולגרים באותה תקופה.
המשחק הפגיש בין הדאבליסטית של עונת צסק"א סופיה (נקראה אז סרדץ סופיה), לבין סגנית מחזיקת הגביע באותה עונה, צ'רנומורץ בורגס.
צסק"א זכתה בתואר לאחר שניצחה 1-0 משער של חריסטו סטויצ'קוב.
הגביע שהוענק לה עוצב באיטליה וכיום הוא נמצא במוזיאון של המועדון.
לאחר עונה אחת בלבד, המפעל הפסיק את פעילותו בעקבות סתיו העמים שגרם לשינויים פוליטיים נרחבים בבולגריה באותה שנה.
במהלך עונת יזמה ליגת הכדורגל המקצוענית הבולגרית, בשיתוף עם התאחדות הכדורגל הבולגרית, את החזרתו של המפעל לפעילות בסיום העונה.
מאז, התקיים המפעל על בסיס שנתי.
עם החזרתו של המפעל הוחלט על ייצור עותק חדש של הגביע בכל עונה, על מנת שהקבוצה הזוכה תוכל לשמור את הגביע בו זכתה.
הגביע אף זכה לעיצוב חדש עם השבתו לפעילות, ומאז שונה עיצובו פעמיים נוספות, ב-2007 וב-2011.
1 הגיעה כסגנית מחזיקת הגביע לאחר שיריבתה זכתה בדאבל
הסופר קאפ הסובייטי הוא שמו הנפוץ של גביע העונה והוא היה מפעל כדורגל סובייטי המוכרע במשחק אחד, והפגיש בין אלופת ברית המועצות לבין מחזיקת הגביע הסובייטי.
אם האלופה הייתה גם מחזיקת הגביע, היא הייתה פוגשת במשחק את הקבוצה שהפסידה בגמר הגביע.
המפעל נוסד בשנת 1977 ומאז נערך בכל שנה עד פירוקו בשנת 1989, כשבאופן מסורתי היה פותח את עונת הכדורגל במדינה.
הטורניר היה נערך בחסות העיתון "קומסומולסקאיה פראבדה" ולא נחשב לטורניר רשמי של ההתאחדות לכדורגל ולא היה נערך באופן סדיר בשל חוסר הפופולריות שלו.
כך למשל, בשנת 1989 נערך המשחק האחרון בסוצ'י והתחרו בו שתי קבוצות אוקראיניות ("דנייפר דנייפרופטרובסק" ו"מטאליסט חרקוב") במשחק שצפו בו 1,500 צופים.
מועדוןתאריםהופעותעונות1דינמו קייב311981, 1986, 19872שחטאר דונצק1219843דנייפר דנייפרופטרובסק111989דינמו מוסקבה19774זניט לנינגרד1019855טורפדו מוסקבה01 -מטאליסט חרקוב
הופעותרפובליקהתאריםקבוצות1אוקראינה הסובייטית5דינמו קייב, שחטאר, דנייפר2רוסיה הסובייטית2דינמו מוסקבה, זניט
הסופר קאפ הבלארוסי (בבלארוסית: Суперкубак Беларусі па футболе) הוא טורניר כדורגל שנתי של משחק אחד.
שני המועדונים המתחרים בטורניר הם מחזיקי תואר אליפות ליגת העל הבלארוסית בכדורגל והגביע הבלארוסי.
אם אותה קבוצה זכתה גם באליפות הליגה וגם בגביע באותה עונה, הקבוצה שתיפגש מולה בסופר קאפ תהיה זו שסיימה כסגנית הליגה.
המשחק נערך בפתיחתה של העונה בבלארוס.
הגביע מחולק מאז שנת 2010 ואומנם בשנת 1994 שוחק "גביע העונה", בפורמט של סופר קאפ אך הוא נערך פעם אחת בלבד ואינו נספר כמשחק רשמי של הסופר קאפ.
|באטה בוריסוב (4) <small> אלופת ליגת העל הבלארוסית בכדורגל 2013
|באטה בוריסוב (3) <small> אלופת ליגת העל הבלארוסית בכדורגל 2012
|נאפטן נובופולצק <small> מחזיקת הגביע הבלארוסי 2011/12|- bgcolor=#F5FAFF
|באטה בוריסוב <small> אלופת ליגת העל הבלארוסית בכדורגל 2011|- bgcolor=#D0E7FF
|באטה בוריסוב (2) <small> אלופת ליגת העל הבלארוסית בכדורגל 2010 מחזיקת הגביע הבלארוסי 2009/10
|3 : 0'|טורפדו זודינו <small> פיינליסטית הגביע הבלארוסי 2009/10|- bgcolor=#F5FAFF
|באטה בוריסוב (1) <small> אלופת ליגת העל הבלארוסית בכדורגל 2009
שנהתאריך ומיקוםמנצחתתוצאהמפסידה1994יולי 1994 מינסקדינמו מינסק אלופת ליגת העל הבלארוסית בכדורגל 19935 : 3פונדוק בוברויסק <small> מחזיקת הגביע הבלארוסי 1992/93
הסופר קאפ הארגנטינאי (בספרדית: Supercopa Argentina) הוא מפעל כדורגל ארגנטינאי, המשוחק אחת לשנה בין אלופת ליגת העל הארגנטינאית לבין מחזיקת גביע ארגנטינה.
הטורניר נוסד ב-2012, והוא בן משחק אחד, הנערך במגרש נייטרלי.
אם קבוצה אחת זוכה בדאבל, היא מתמודדת על תואר הסופר קאפ מול סגניתה בליגה.
הסופר קאפ האיטלקי 2017 היה המהדורה ה-30 של הסופר קאפ האיטלקי.
הוא נערך ב-13 באוגוסט 2017, בסטאדיו אולימפיקו, שברומא, איטליה.
לאחר שיובנטוס זכתה גם באליפות הסרייה א' לעונת 2016/17 וגם בגביע האיטלקי של אותה העונה.
המשחק נערך בין יובנטוס לבין סגנית מחזיקת הגביע האיטלקי, לאציו.
לאציו ניצחה במשחק בתוצאה 3-2, וזכתה בגביע זה בפעם הרביעית בתולדותיה.
הסופר קאפ האיטלקי 2016 היה המהדורה ה-29 של הסופר קאפ האיטלקי.
הוא נערך ב-23 בדצמבר 2016, באצטדיון ג'אסם בן חמד, שבדוחה, קטר.
לאחר שיובנטוס זכתה גם באליפות הסרייה א' לעונת 2015/16 וגם בגביע האיטלקי של אותה העונה, המשחק שוחק בין יובנטוס לבין סגנית מחזיקת הגביע האיטלקי, מילאן.
מילאן ניצחה במשחק בפנדלים 4-3 לאחר תיקו 1-1 בתום דקות ההארכה.
הסופר קאפ האיטלקי 2015 היה המהדורה ה-28 של הסופר קאפ האיטלקי.
הוא נערך ב-8 באוגוסט 2015, באצטדיון שאנגחאי, שבשאנגחאי, סין.
לאחר שיובנטוס זכתה גם באליפות הסרייה א' לעונת 2014/15 וגם בגביע האיטלקי של אותה העונה, המשחק שוחק בין יובנטוס לבין סגנית מחזיקת הגביע האיטלקי, לאציו.
יובנטוס ניצחה במשחק בתוצאה 2-0.
יובנטוס רשמה הופעה מספר 11 במעמד זה, כשמאזנה עמד על זכייה בשבעה גביעים לצד ארבעה הפסדים.
לאציו רשמה את ההופעה השישית שלה במעמד זה, והראשונה מאז שנת 2013, כשמאזנה עמד על זכייה בשלושה גביעים לצד שלושה הפסדים.
הקבוצות נפגשו פעמיים בהיסטוריה במסגרת מפעל זה (1998, 2013), כשכל אחת מהן מנצחת במפגש אחד.
הסופר קאפ האיטלקי 2014 היה המהדורה ה-27 של הסופר קאפ האיטלקי.
הוא נערך ב-22 בדצמבר 2014, באצטדיון ג'אסם בן חמד, שבדוחה, קטר.
המשחק שוחק בין אלופת הסרייה א' לעונת 2013/14, יובנטוס, לבין מחזיקת הגביע האיטלקי של אותה העונה, נאפולי.
המשחק היה אמור להיערך ב-24 באוגוסט 2014, בניגוד לכך, נאפולי ביקשה לדחות את המשחק, עקב השתתפותה בשלב הפלייאוף של ליגת האלופות, לפגרת החורף של הסרייה א'.
נאפולי ניצחה במשחק בפנדלים 6-5 לאחר תיקו 2-2 בתום דקות ההארכה.
כתוצאה מכך, נאפולי זכתה בגביע בפעם השנייה בתולדותיה.
קטר הפכה להיות המדינה החמישית שבה הסופר קאפ האיטלקי התקיים.
יובנטוס רשמה הופעה עשירית במעמד זה, וחיפשה זכייה שביעית בגביע.
היא ניצחה בשתי המהדורות האחרונות של הסופר קאפ האיטלקי, כשמאזנה עמד על שישה ניצחונות ושלושה הפסדים (הישג שיא של זכיות במפעל ביחד עם מילאן).
שתי ההופעות האחרונות של נאפולי במפעל היו נגד יובנטוס, כשכל אחת מהן ניצחה במפגש אחד: נאפולי ניצחה את יובנטוס 5-1 בשנת 1990, ומנגד, יובנטוס ניצחה 4-2 בהארכה בשנת 2012.
קרלוס טבס העלה את יובנטוס ליתרון 1-0 כבר בדקה החמישית לאחר סדרת טעויות בהגנת נאפולי.
מארק האמשיק וגונסאלו היגוואין פגעו בקורה בשני מצבים שונים, אך היגוואין הצליח להשוות את התוצאה בנגיחה במחצית השנייה.
המשחק הסתיים ללא הכרעה בתום 90 הדקות ונשלח להארכה.
טבס, שוב, העניק לקבוצתו את היתרון בתחילת המחצית השנייה של ההארכה, אך דקות בודדות לסיום המשחק, היגוואין מצא את הרשת פעם נוספת ושלח את המשחק לדו-קרב בעיטות מהנקודה הלבנה.
שתי הבעיטות הראשונות הוחמצו, כשטבס פגע בקורה, וז'ורז'יניו נעצר על ידי ג'אנלואיג'י בופון.
לאחר שכל קבוצה הבקיעה את ארבע הבעיטות הבאות, הדו-קרב הגיע למצב בו המנצחת תוכרע על ידי בעיטה לכל קבוצה.
לאונרדו בונוצ'י ו-גרגאנו הבקיעו בהצלחה את הפנדל השישי, אך שתי הקבוצות החמיצו את שני הפנדלים הבאים: ג'ורג'ו קייליני נעצר על ידי רפאל והפנדל של רוברטו פריירה עף גבוה מחוץ למסגרת, בעוד שבופון הצליח לעצור את הבעיטות של דריס מרטנס וחוסה קאייחון.
לבסוף, קאלידו קוליבאלי הבקיע את הפנדל התשיעי, ולאחר מכן, השוער רפאל עצר את הפנדל של סימונה פדואין, שהעניק לנאפולי את הגביע.
הסופר קאפ האיטלקי 2013 היה המהדורה ה-26 של הסופר קאפ האיטלקי.
הוא נערך ב-18 באוגוסט 2013, בסטאדיו אולימפיקו, שברומא, איטליה.
המשחק שוחק בין אלופת הסרייה א' לעונת 2012/13, יובנטוס, לבין מחזיקת הגביע האיטלקי של אותה העונה, לאציו.
יובנטוס ניצחה במשחק בתוצאה 4-0. כתוצאה מכך, יובנטוס זכתה בגביע הסופר קאפ האיטלקי השישי בתולדותיה, והשוותה את השיא של מילאן.
הסופר קאפ האיטלקי 2012 היה המהדורה ה-25 של הסופר קאפ האיטלקי.
הוא נערך ב-11 באוגוסט 2012, באצטדיון הלאומי בייג'ינג, שבבייג'ינג, סין.
המשחק שוחק בין אלופת הסרייה א' לעונת 2011/12, יובנטוס, לבין מחזיקת הגביע האיטלקי של אותה העונה, נאפולי.
יובנטוס ניצחה במשחק בתוצאה 4-2 לאחר הארכה.
זאת הייתה הפעם השלישית בארבע שנים שבה משחק במסגרת מפעל זה התקיים בסין.
הסופר קאפ האיטלקי 2011 היה המהדורה ה-24 של הסופר קאפ האיטלקי.
הוא נערך ב-6 באוגוסט 2011, באצטדיון הלאומי בייג'ינג, שבבייג'ינג, סין.
המשחק שוחק בין אלופת הסרייה א' לעונת 2010/11, מילאן, לבין מחזיקת הגביע האיטלקי של אותה העונה, אינטר מילאנו.
זה היה המפגש ה-208 בין הקבוצות במסגרת הדרבי של מילאנו (שנקרא גם "דרבי דלה מדונינה"), ובנוסף לכך היה הדרבי הראשון של העיר מילאנו במסגרת מפעל זה.
מילאן ניצחה במשחק בתוצאה 1–2.
במהלך ההיסטוריה, שתי הקבוצות הגיעו למעמד זה שמונה פעמים, כשמילאן עם שש זכיות, ומנגד אינטר עם חמש.
הסופר קאפ האיטלקי 2010 היה המהדורה ה-23 של הסופר קאפ האיטלקי.
הוא נערך ב-21 באוגוסט 2010, בסן סירו, שבמילאנו, איטליה.
לאחר שאינטר מילאנו זכתה גם באליפות הסרייה א' לעונת 2009/10 וגם בגביע האיטלקי של אותה העונה, המשחק שוחק בין אינטר לבין סגנית מחזיקת הגביע האיטלקי, רומא.
אינטר ניצחה במשחק בתוצאה 3-1.
הסופר קאפ האיטלקי 2009 היה המהדורה ה-22 של הסופר קאפ האיטלקי.
הוא נערך ב-8 באוגוסט 2009, באצטדיון הלאומי בייג'ינג, שבבייג'ינג, סין.
המשחק שוחק בין אלופת הסרייה א' לעונת 2008/09, אינטר מילאנו, לבין מחזיקת הגביע האיטלקי של אותה העונה, לאציו.
לאציו ניצחה במשחק בתוצאה 2-1. זאת הייתה הפעם הראשונה שבה משחק במסגרת מפעל זה התקיים בסין, בנוסף לכך, סין הפכה להיות המדינה הרביעית שבה הסופר קאפ האיטלקי התקיים.
הסופר קאפ האיטלקי 2008 היה המהדורה ה-21 של הסופר קאפ האיטלקי.
הוא נערך ב-24 באוגוסט 2008, בסן סירו, שבמילאנו, איטליה.
המשחק שוחק בין אלופת הסרייה א' לעונת 2007/08, אינטר מילאנו, לבין מחזיקת הגביע האיטלקי של אותה העונה, רומא.
אינטר ניצחה במשחק בפנדלים 6-5 לאחר תיקו 2-2 בתום דקות ההארכה.
הסופר קאפ האירופי 2018 היה המהדורה ה-43 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית.
במשחק השתתפו שני המועדונים הספרדים ריאל מדריד, הזוכה בליגת האלופות 2017/18, ואתלטיקו מדריד, אלופת הליגה האירופית 2017/18. המשחק התקיים באצטדיון לילקולה בטאלין, אסטוניה, ב-15 באוגוסט 2018.
במרץ 2018 הודיעה אופ"א כי יתאפשר חילוף רביעי בהארכה וכי מספר המחליפים על הספסל במשחק יגדל מ-7 ל-12.
במשחק ניצחה אתלטיקו מדריד 4–2 לאחר הארכה וזכתה בתואר הסופר קאפ האירופי השלישי שלה.
זו הייתה הפעם השישית שריאל מדריד השתתפה בסופר קאפ האירופי, כשהיא זכתה בו ארבע פעמים בעבר וסיימה כסגנית בפעמיים נוספות.
זו הייתה ההופעה השלישית של אתלטיקו מדריד בתחרות וגם הזכייה השלישית, לאחר שזכתה בה פעמיים בעבר.
זה היה הסופר קאפ החמישי שכלל רק קבוצות ספרדיות, והרביעי בחמש השנים האחרונות.
זה היה גם הסופר קאפ הראשון בו שיחקו שתי קבוצות מאותה עיר, ובפרט הדרבי של מדריד הראשון במסגרת התחרות.
קבוצה ספרדית הופיעה בסופר קאפ בתשע מתוך עשר השנים הקודמות.
בנוסף, מכיוון ששתי הקבוצות הן מספרד, ספרד הבטיחה זכייה בסופר קאפ בפעם התשיעית בעשר עונות ובמשך חמש שנים רצופות.
ריאל מדריד יכלה לזכות בסופר קאפ החמישי שלה, מה שישווה אותה עם מחזיקות השיא ברצלונה ומילאן, ומאחר שזכתה בשתי המהדורות האחרונות, יש לה הזדמנות להפוך לקבוצה הראשונה שזוכה בשלושה תוארי סופר קאפ רצופים.
לאתלטיקו מדריד, שזכתה בשתי מהדורות הסופר קאפ הקודמות בהן שיחקה, הייתה הזדמנות להפוך לקבוצה הראשונה שזוכה בשלושת טורנירי הסופר קאפ האירופי הראשונים שלה.
זה היה הדרבי המדרידאי העשירי בתחרויות אירופיות, כאשר כל תשעת המשחקים הקודמים היו בגביע אירופה/ליגת האלופות.
ריאל מדריד ניצחה בחמישה מהמשחקים הקודמים, אתלטיקו בשניים ושניים מהמשחקים הסתיימו בתיקו.
ריאל מעולם לא הודחה על ידי אתלטיקו מדריד, לא במשחקי גומלין ולא במשחק יחיד.
אצטדיון לילקולה הוכרז כמיקום הסופי של הסופר קאפ האירופי 2018 ב-15 בספטמבר 2016, בעקבות החלטת הוועד הפועל של אופ"א באתונה, יוון.
קיבולת האצטדיון הייתה 13,000 אוהדים, וכ-70% מהכרטיסים היו זמינים לאוהדים ולציבור הרחב, זמינים למכירה לאוהדים ברחבי העולם דרך UEFA.com בין ה-5 ל-26 ביוני 2018 בשלוש קטגוריות מחיר: 130 אירו, 90 אירו ו-50 אירו.
שאר הכרטיסים הוקצו לוועדה המארגנת המקומית, אופ"א והתאחדויות הכדורגל הלאומיות, שותפים מסחריים וגופי שידור.
ב-2 באוגוסט 2018, אופ"א הודיעה שסימון מרצ'יניאק הפולני ישפוט את המשחק.
מרקיניאק היה שופט פיפ"א מאז 2011, ושפט ביורו 2016 ובמונדיאל 2018. אליו הצטרפו בני ארצו, פאוול סוקולניצקי ותומאש ליסטקביץ' כעוזרי שופטים, פאוול רצ'קובסקי ותומאש מוסיאל כעוזרי שופטים נוספים, ורדוסלב סייקה.
השופט הרביעי במשחק היה אובידיו האטגן הרומני.
הזוכה בליגת האלופות הייתה הקבוצה "הביתית" למטרות אדמיניסטרטיביות.
זמן רגיל - 90 דקות
30 דקות הארכה במידת הצורך
דו-קרב פנדלים אם התוצאה עדיין שוויון
מקסימום שלושה חילופים, ועוד אחד נוסף בתוספת הזמן
הסופר קאפ הטורקי (בטורקית: TFF Süper Kupa), הוא משחק המתקיים מדי שנה בין אלופת הליגה הטורקית לבין הזוכה בגביע הטורקי.
במקור, משנת 1966 עד 1998 היה המשחק ידוע בשם: Cumhurbaşkanlığı Kupası (גביע הנשיאות).
בין 1999 ל-2005, לא התקיים המשחק תחת שם זה אלא בשם "גביע אטאטורק".
המשחק מתקיים בדרך כלל בחודש אוגוסט.
אם הקבוצה שזכתה באליפות זכתה גם בגביע, היא תשחק מול הקבוצה אותה פגשה בגמר הגביע.
דבר שקרה בסופר קאפ של שנת 2021 בפעם האחרונה.
גלאטסראיי היא הקבוצה המצליחה ביותר בתחרות עם 17 זכיות ו-27 הופעות.
הסופר קאפ היווני היא מפעל כדורגל יווני המוכרע במשחק אחד, ומפגיש בין אלופת יוון לבין מחזיקת הגביע היווני.
נקבע כי במקרה של זכייה בדאבל (האלופה היא גם מחזיקת הגביע), לא יתקיים מפגש.
המפעל נחנך רשמית בשנת 1987, ושוחק שבע פעמים בעשור הראשון מאז היווסדו.
בשנת 2007 חזר לפעילות, אך בשלוש השנים הבאות לא התקיים המפגש בעקבות זכייתן של אולימפיאקוס (, ) ופנאתינאיקוס () בדאבל.
מהדורה לא רשמית של המפעל שוחקה לראשונה כבר ב-1980, אך בשנת 1987, ייסדה התאחדות הכדורגל היוונית את מפעל הסופר קאפ באופן רשמי בשם "גביע החברות והסולידריות".
המהדורה הראשונה של המשחק שוחקה ב-29 באוגוסט 1987, ובה ניצחה אולימפיאקוס האלופה את מחזיקת הגביע OFI כרתים בתוצאה 0–1.
ב-1990, לאחר שלוש עונות רצופות בהן התקיים המפעל, בוטל המשחק שהיה צריך להפגיש את האלופה פנאתינאיקוס עם מחזיקת הגביע אולימפיאקוס, בעקבות חשש מהתפרעויות בין מחנות האוהדים על רקע המתח בין המועדונים היריבים שהתגבר עם מעברו של סטרטוס אפוסטולקיס מאולימפיאקוס לפנאתינאיקוס.
המפעל המשיך להתקיים באופן רציף עד לשנת 1996, להוציא את מהדורות 1991 ו-1995, שלא שוחקו בעקבות זכייתה של פנאתינאיקוס בדאבל.
ביטולו של המפעל לאחר מכן נבע בעיקר מהקושי לשלוט במחנות האוהדים והחשש מהתפרעויות והפרות סדר, וכן בעקבות הקושי לאתר תאריכים פנויים.
בשנת 2007 החזירה הסופר ליגה היוונית את המפעל לפעילות, כאשר האלופה אולימפיאקוס גברה 0–1 על לאריסה, אך בשתי העונות הבאות זכתה אולימפיאקוס בדאבל, והמפעל לא התקיים.
ב-2011 תוכנן מפגש בין אולימפיאקוס לא.א.ק.
אתונה, אך לא התקיים מסיבות שאינן ידועות.
בשתי העונות הבאות זכתה אולימפיאקוס בדאבל, ולמעשה המפעל לא חזר להתקיים.
בשנת 2025 החזירה ישיבת ועדת הכדורגל המקצועני במשרדי התאחדות הכדורגל היוונית את הסופר קאפ היווני.
עונהאלופהתוצאהמחזיקת גביעאצטדיון1987אולימפיאקוס0-1OFI כרתיםהאצטדיון האולימפי, אתונה1988לאריסה3-1פנאתינאיקוסהאצטדיון האולימפי, אתונה1989א.א.ק.
אתונה1-1 (5-6 פ)פנאתינאיקוסהאצטדיון האולימפי, אתונה1990 לא התקיים19911992א.א.ק.
אתונההאצטדיון האולימפי, אתונה1995 לא התקיים1996פנאתינאיקוס1-1 (9-8 פ)א.א.ק.
קבוצה זכיות זכייה אחרונה סגנות סגנות אחרונה אולימפיאקוס 5 2025 - - פנאתינאיקוס 3 1994 2 1996 א.א.ק.
הסופר קאפ האיטלקי 2019 היה המהדורה ה-32 של הסופר קאפ האיטלקי.
הוא נערך ב-22 בדצמבר 2019, באצטדיון אוניברסיטת המלך סעוד, שבריאד, ערב הסעודית.
המשחק שוחק בין אלופת הסרייה א' לעונת 2018/19, יובנטוס, לבין מחזיקת הגביע האיטלקי של אותה העונה, לאציו.
לאציו ניצחה במשחק בתוצאה 1–3, וזכתה בגביע זה בפעם החמישית בתולדותיה.
משחק זה היה המפגש החמישי בין שתי הקבוצות במסגרת הסופר קאפ האיטלקי, ובכך המפגש הפך לציוות השכיח ביותר במסגרת ההיסטוריה של המפעל, כשעקף את הציוות בין אינטר לרומא, שנפגשו ארבע פעמים.
בארבעת המפגשים הקודמים, כל קבוצה ניצחה פעמיים; יובנטוס הניפה את הגביע ב-2013 וב-2015, ואילו לאציו הניפה את הגביע ב-1998 וב-2017.
גביע הסופר קאפ האפריקאי היא תחרות קבוצות כדורגל בינלאומית שנתית, בין הקבוצה שזכתה בעונה שלפני כן בגביע הקונפדרציה האפריקאי לבין הקבוצה שזכתה בעונה שלפני כן בליגת האלופות האפריקאית.
התחרות שייכת לקונפדרציית הכדורגל של אפריקה (CAF).
קבוצת אל-אהלי המצרית היא שיאנית הזכיות בטורניר עם 8 זכיות, ומצרים היא המדינה שקבוצותיה זכו הכי הרבה בתואר (12 פעמים).
הטורניר החל בשנת 1993 והוא הפגיש בעבר בין מחזיקת גביע אפריקה למחזיקות גביע למחזיקת גביע אלופות אפריקה למועדונים, עד 2004, לאחר מכן הפסיק להתקיים גביע אפריקה למחזיקות גביע, וגביע זה אוחד עם "גביע CAF" לתחרות "גביע הקונפדרציה האפריקאי" שמתקיימת מאז ומהווה את התחרות השנייה בחשיבותה באפריקה.
שנהזוכהתוצאהסגניתאצטדיון1993 אפריקה ספורטס2–2 ה3-5 פ וידאד קזבלנקהאצטדיון הופה-ביוגני, אביג'אן1994 א-זמאלכ1–0 אל-אהליאצטדיון FNB, יוהנסבורג1995 אספרנסה דה תוניס3–0 די.ס.
מוטמה פמבהאצטדיון אלכסנדריה, אלכסנדריה1996 אורלנדו פירטס1–0 JS קביליאצטדיון FNB, יוהנסבורג1997 א-זמאלכ0–0 ה2-4 פ אל-מוקאוולוןהאצטדיון הבינלאומי קהיר, קהיר1998 אטואל דו סאהל2–2 ה2-4 פ רג'א קזבלנקהאצטדיון מוחמד החמישי, קזבלנקה1999 א.ס.א.ק.
ספקסיאןסטאד אולימפיק דה ראדס, ראדס2009 אל-אהלי2–1 מ.ס.
ספקסיאןהאצטדיון הבינלאומי קהיר, קהיר2010 TP מזמבה2–0 סטאד מאליאןאצטדיון קיבאסה מלימבה, לובומבאשי2011 TP מזמבה0–0 ה8-9 פ פ.י.ס רבאטאצטדיון קיבאסה מלימבה, לובומבאשי2012 מגריב דה פאס1–1 ה3-4 פ אספרנסה דה תוניססטאד אולימפיק דה ראדס, ראדס2013 אל-אהלי2–1 איי.סי.
ליאופרדסאצטדיון בורג' אל-עראב, אלכסנדריה2014 אל-אהלי3–2 מ.ס.
ברקןאצטדיון ת'אני בן ג'אסם, דוחה2021 (דצמבר) אל-אהלי1–1 ה5-6 פ רג'א קזבלנקהאצטדיון אחמד בן עלי, א-ריאן2022 אר.אס.
ברקן2–0 וידאד קזבלנקהאצטדיון הנסיך מולאי עבדאללה, רבאט2023 USM אלג'ר1–0 אל-אהליהאצטדיון הבין-לאומי המלך פהד, טאיף2024 א-זמאלכ1–1 ה 4–3 פ אל-אהליאצטדיון הממלכה ארנה, ריאד
הסופר קאפ הגאנאי הוא מפעל כדורגל מסוגת הסופר קאפ המשוחק אחת לשנה בין אלופת הפרמייר ליג הגאנאי לבין מחזיקת הגביע הגאנאי.
המפעל הוקם בשנת 1996, אך לאחר שני טורנירים – הופסק עד לשנת 2011, בה חזר לפעילות.
על פי כללי המפעל, אם קבוצה אחת זכתה גם בליגה וגם בגביע – היא זוכה אוטומטית גם בסופר קאפ.
עם זאת, ההתאחדות יכולה להחליט לקיים משחק ראווה בין הקבוצה לסגניתה בליגה או בגביע, שלא יקבע את זהות הזוכה בסופר קאפ.
הסופר קאפ האירופי של פיב"א היה תחרות מועדוני כדורסל גברים שנערכה על ידי פיב"א אירופה.
התחרות התקיימה בין 1983 ל-1991 ושוחקה בין הזוכות של הליגה האירופית העליונה, גביע אירופה לאלופות (שנקרא כיום יורוליג), לבין הזוכות של הליגה האירופית המשנית, גביע אירופה למחזיקות גביע (שנקרא מאוחר יותר גביע ספורטה).
ספליטחובנטוד בדאלונהמכבי תל אביבברצלונהשלב בתים1991מכבי תל אביבחובנטוד בדאלונהברצלונהק.ק.
הסופר קאפ המלטזי הוא מפעל כדורגל מסוגת הסופר קאפ המשוחק אחת לשנה בין אלופת ליגת העל המלטזית לבין מחזיקת הגביע המלטזי.
הטורניר שוחק בצורה לא רשמית ותחת מספר שמות שונים מעונת 1953/1954, אך הפך לרשמי מעונת 1984/1985. תחילה הוא נערך בסוף העונה, ומשנת 2003 הוא החל להיערך בחודש דצמבר.
הסופר קאפ המולדובי (ברומנית: Supercupa Moldovei) הוא מפעל כדורגל מסוגת הסופר קאפ המשוחק אחת לשנה בין אלופת ליגת העל המולדובית לבין מחזיקת גביע מולדובה.
הטורניר הוא בן משחק אחד.
אם קבוצה זוכה בדאבל, המשחק לא מתקיים.
הסופר קאפ הלטבי (בלטבית: Latvijas Superkauss) הוא מפעל כדורגל מסוגת הסופר קאפ המשוחק בין אלופת ליגת העל הלטבית לבין מחזיקת הגביע הלטבי.
הטורניר הוא בן משחק אחד, המשוחק לפני תחילת העונה.
הוא נוסד בשנת 2013, שוחק פעם אחת בלבד לפני שהושעה.
ביוני 2020 הודיעה התאחדות הכדורגל הלטבית כי היא מתכננת להחזיר את הטורניר בשנת 2020 או ב-2021 ולקרוא לו על שם המאמן יאניס סקרדליס.
בשנת 2024, לאחר הפסקה של 11 שנים הודיעה התאחדות הכדורגל הלטבית על שובו של הסופר קאפ.
שנה זוכה תוצאה סגנית 2013 דאוגבה 4–1 סקונטו ריגה2014עונה בוטלה2015 - 2023תחרות הושעתה2024ריגה פוטבולה סקולה1–1 (5–4פ)ריגה
הסופר קאפ האירופי 2022 היה המהדורה ה-47 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית.
במשחק השתתפו המועדון הספרדי ריאל מדריד, הזוכה בליגת האלופות 2021/22, והמועדון הגרמני איינטרכט פרנקפורט, אלופת הליגה האירופית 2021/22. המשחק שוחק באצטדיון האולימפי בהלסינקי, פינלנד ב-10 באוגוסט 2022. המשחק הוא גם שחזור גמר גביע אירופה לאלופות 1960 בין שני המועדונים.
זו הייתה הפעם השמינית שריאל מדריד משתתפת בסופר קאפ האירופי, והיא זכתה בו ארבע פעמים בעבר וסיימה כסגנית בשלוש פעמים נוספות.
זו הייתה ההופעה הראשונה של איינטרכט פרנקפורט בתחרות.
האצטדיון האולימפי של הלסינקי נבחר כאצטדיון המארח באופן סופי על ידי הוועד הפועל של אופ"א ב-2 במרץ 2020. גם התאחדות הכדורגל האלבנית הגישה הצעה לארח את המשחק בטירנה, אך הסירה את המועמדות לפני ההצבעה.
המשחק היה גמר תחרות המועדונים האירופית הראשון שייערך בפינלנד.
האצטדיון שימש בעבר כמארח לאליפות אירופה לנשים 2009, אז אירח ארבעה משחקי שלב בתים ואת הגמר.
הזוכה בליגת האלופות הוגדרה כקבוצה "הביתית"
במקרה של שוויון: 30 דקות הארכה
במקרה של שוויון לאחר ההארכה: דו-קרב פנדלים
חמישה חילופים לכל היותר, חילוף שישי בהארכה
הסופר קאפ האירופי 2021 היה המהדורה ה־46 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית.
במשחק השתתפו המועדון האנגלי צ'לסי, הזוכה בליגת האלופות 2020/21, והמועדון הספרדי ויאריאל, אלופת הליגה האירופית 2020/21. המשחק התקיים בווינדזור פארק בבלפסט, צפון אירלנד, הממלכה המאוחדת, ב־11 באוגוסט 2021. במשחק ניצחה צ'לסי לאחר שגברה על יריבתה 6–5 בתום דו-קרב פנדלים, לאחר שוויון 1–1 בתום הזמן החוקי וההארכה.
קבוצההעפלההשתתפויות קודמות (מודגש מציין זכייה) צ'לסיהזוכה בליגת האלופות 2020/214 (1998, 2012, 2013, 2019) ויאריאלהזוכה בליגה האירופית 2020/21אין
זו הייתה הפעם החמישית שצ'לסי השתתפה בסופר קאפ האירופי והזכייה השנייה שלה, כשהיא זכתה בו פעם אחת בעבר וסיימה כסגנית בשלוש פעמים נוספות.
זו הייתה ההופעה הראשונה של ויאריאל בתחרות.
דו-קרב פנדלים אם התוצאה עדיין שוויון לאחר 120 דקות
מקסימום שלושה חילופים, ועוד אחד נוסף בהארכה
הסופר קאפ האירופי 2020 היה המהדורה ה-46 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית.
במשחק השתתפו המועדון הגרמני באיירן מינכן, הזוכה בליגת האלופות 2019/20, והמועדון הספרדי סביליה, אלופת הליגה האירופית 2019/20. המשחק התקיים בפושקש ארנה בבודפשט, הונגריה, ב-24 בספטמבר 2020. במשחק ניצחה באיירן מינכן לאחר שגברה על יריבתה 2–1 בתום הארכה, לאחר 1–1 בתום הזמן החוקי.
זו הייתה הפעם החמישית שבאיירן מינכן השתתפה בסופר קאפ האירופי והזכייה השנייה שלה, כשהיא זכתה בו פעם אחת בעבר וסיימה כסגנית בשלוש פעמים נוספות.
זו הייתה ההופעה השישית של סביליה בתחרות, לאחר שזכתה בו פעם אחת וסיימה כסגנית עוד ארבע פעמים.
הסופר קאפ האירופי 2019 היה המהדורה ה-44 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית.
במשחק השתתפו שני המועדונים האנגלים ליברפול, הזוכה בליגת האלופות 2018/19, וצ'לסי, אלופת הליגה האירופית 2018/19. המשחק התקיים בוודאפון פארק באיסטנבול, טורקיה, ב-14 באוגוסט 2019. המשחק היה הסופר קאפ האירופי הראשון שכולל רק קבוצות אנגליות, והשמיני הכולל שתי קבוצות מאותה מדינה.
לראשונה, מערכת ה-VAR שימשה בתחרות.
ליברפול ניצחה במשחק 5–4 בדו-קרב פנדלים לאחר תיקו 2–2 בתום הארכה ו-1–1 בתום הזמן החוקי, וזכתה בפרס כספי של 4 מיליון לירות שטרלינג.
זו הייתה הפעם החמישית שליברפול השתתפה בסופר קאפ האירופי והזכייה הרביעית שלה, כשהיא זכתה בו שלוש פעמים בעבר וסיימה כסגנית בפעמיים נוספות.
זו הייתה ההופעה הרביעית של צ'לסי בתחרות, לאחר שזכתה בה פעם אחת בעבר וסיימה כסגנית פעמיים נוספות.
זה היה הסופר קאפ האירופי הראשון שנערך בטורקיה, והגמר השלישי של תחרות אופ"א במדינה, לאחר גמר ליגת האלופות 2005 באצטדיון אטאטורק וגמר גביע אופ"א 2009 באצטדיון שיקרי סראג'ולו, שניהם גם באיסטנבול.
האצטדיון הוא המגרש הביתי של המועדון הטורקי בשיקטש.
בגלל תקנות אופ"א בנוגע לזכויות שמות של נותני חסות, הארגון דרש כי האצטדיון ייקרא פארק בשיקטש בכל החומרים של אופ"א.
לראשונה אי פעם, הושק תהליך הגשת הצעות פתוח ב-9 בדצמבר 2016 על ידי אופ"א לבחירת המיקום של משחקי הגמר של תחרויות המועדונים (ליגת האלופות, הליגה האירופית, ליגת האלופות לנשים והסופר קאפ האירופי).
התאחדויות הכדורגל של המדינות יכלו להביע עניין עד 27 בינואר 2017, ותיקי ההצעות היו צריכים להיות מוגשים עד 6 ביוני 2017.
אופ"א הודיעה ב-3 בפברואר 2017 כי תשע התאחדויות הביעו עניין באירוח, ואישרה ב-7 ביוני 2017 ששבע התאחדויות הגישו הצעות רשמיות לאירוח משחק הסופר קאפ האירופי 2019:
ההתאחדויות הבאות הביעו עניין באירוח המשחק אך בסופו של דבר לא הגישו הצעות:
דו"ח ההצעות של אופ"א פורסם ב-14 בספטמבר 2017. וודאפון פארק באיסטנבול נבחר כמיקום הסופי של המשחק על ידי הוועד הפועל של אופ"א ב-20 בספטמבר 2017.
עובדה זו הבטיחה שזה יהיה הסופר קאפ הראשון מאז ליברפול ב-2005 בו זוכה קבוצה אנגלית.
זה היה המפגש האחד-עשר בין שני המועדונים בתחרויות בינלאומיות של אופ"א.
ליברפול וצ'לסי הוגרלו זו מול זו בחמש עונות רצופות של ליגת האלופות בין ל-.
צ'לסי ניצחה בשלושה מהמפגשים הללו (כולל אחד לאחר הארכה) וליברפול בשניים, כאשר חמשת האחרים הסתיימו בתיקו (כולל אחד שהוכרע בדו-קרב פנדלים לטובת ליברפול).
הקבוצות נפגשו פעמיים בעבר בגמר הגביעים המקומיים, וצ'לסי ניצחה בשתי הפעמים.
הראשון היה בגמר גביע הפוטבול ליג 2005, ששוחק באצטדיון המילניום ב, שם ניצחו הבלוז 3–2 לאחר הארכה, ובגמר הגביע האנגלי באצטדיון ומבלי ב-2012, בו ניצחה צ'לסי 2–1. שניהם גם התמודדו בסופר-קאפ האנגלי, מגן הקהילה, ב-2006 וליברפול ניצחה 2–1.
ב-2 באוגוסט 2019, אופ"א מינתה את השופטת הצרפתייה סטפני פראפר כשופטת המשחק, מה שהיה הפעם הראשונה בהיסטוריה שאישה תשפוט גמר תחרות גברים של אופ"א.
פראפר הייתה שופטת של פיפ"א מאז 2009, שפטה במונדיאל הנשים 2019 חודש לפני כן, ואף שימשה כשופטת הגמר.
היא גם שפטה בעבר במונדיאל הנשים 2015, טורניר הנשים באולימפיאדת ריו דה ז'ניירו 2016 ויורו הנשים 2017, והפכה לאישה הראשונה ששפטה בליג 1 באפריל 2019. בת ארצה מנואלה ניקולוסי נבחרה כאחת מעוזרות השופטת, יחד עם השופטת האירית מישל אוניל, בעוד שג'ינייט צ'אקיר הטורקית נבחרה לשופטת הרביעית.
השופט הצרפתי קלמנט טורפין מונה לשופט ה-VAR, השימוש הראשון בטכנולוגיה בסופר קאפ האירופי.
בן ארצו, פרנסואה לטקסייר, נבחר כאחד מעוזרי ה-VAR במשחק, יחד עם מסימיליאנו איראטי האיטלקי, בעוד מארק בורש מגרמניה כשופט VAR נבדל.
צ'לסי עלתה ליתרון לאחר 36 דקות, כאשר מסירה של כריסטיאן פוליסיק הגיעה לאוליבייה ז'ירו והבעיטה הראשונה שלו ברגל שמאל מצאה את הפינה הימנית של הרשת.
שער שני של פוליסיק נפסל זמן קצר לאחר מכן לאחר אישור מה-VAR לנבדל.
סאדיו מאנה קבע שוויון 1–1 לאחר 48 דקות כאשר כבש מקרוב בניסיון השני לאחר נגיחה של רוברטו פירמינו המחליף, שנהדפה לא טוב על ידי שוער צ'לסי, קפה אריסבלאגה.
המשחק הלך להארכה ומאנה כבש את שערו השני במשחק בדקה ה-95.
צ'לסי קיבלה בעיטת עונשין שש דקות לאחר מכן, כאשר אדריאן הפיל את תמי אברהם ברחבה.
ז'ורג'יניו כבש מהנקודה הלבנה וקבע 2–2 עם בעיטה נמוכה לפינה הימנית.
המשחק הלך לדו-קרב פנדלים וכשהתוצאה הייתה 5–4, כשאף שחקן משתי הקבוצות לא החמיץ עד אז, הבעיטה הנמוכה של תמי אברהם נעצרה על ידי אדריאן ברגלו הימנית כדי לנצח את המשחק עבור ליברפול.
הסופר קאפ האירופי 2017 היה המהדורה ה-42 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית.
במשחק השתתפו המועדון הספרדי ריאל מדריד, הזוכה בליגת האלופות 2016/17, ומנצ'סטר יונייטד, אלופת הליגה האירופית 2016/17. המשחק התקיים באצטדיון פיליפ השני בסקופיה, מקדוניה הצפונית, ב-8 באוגוסט 2017. זהו היה הגמר הראשון של אופ"א שהתקיים במדינה.
ריאל מדריד ניצחה במשחק 2–1 וזכתה בתואר השני ברציפות והרביעי בסך הכל שלה בסופר קאפ האירופי.
בעוד ששתי הקבוצות מעולם לא נפגשו בסופר קאפ האירופי, הן נפגשו 10 פעמים בגביע אירופה לאלופות/ליגת האלופות.
ריאל מדריד ניצחה בארבעה מתוך עשרת המפגשים, מנצ'סטר יונייטד בשניים וארבעה נוספים הסתיימו בתיקו.
אצטדיון פיליפ השני בסקופיה, בירת מקדוניה הצפונית, הוכרז כמקום הסופי של המשחק ב-30 ביוני 2015, בעקבות החלטת ישיבת הוועד הפועל של אופ"א בפראג, צ'כיה.
מתוך 30,500 המקומות שמכיל האצטדיון, 23,000 כרטיסים היו זמינים לאוהדים ולציבור הרחב, מ-13 ביוני עד 4 ביולי 2017 בשלוש קטגוריות מחיר: 50 אירו, 30 אירו ו-15 אירו.
שאר הכרטיסים הוקצו לוועדה המארגנת המקומית, אופ"א והתאחדויות הלאומיות, שותפים מסחריים וגופי שידור.
השופט האיטלקי ג'אנלוקה רוצ'י הוכרז על ידי אופ"א כשופט שינהל את המשחק ב-20 ביולי 2017.
בדקה ה-16', קאסמירו נגח למשקוף אחרי קרן מצד שמאל של טוני קרוס, 8 דקות בלבד לפני שהבקיע את השער הראשון במשחק, עם בעיטה ברגל שמאל לאחר מסירה לרחבה של דני קרבחאל.
איסקו קבע 2–0 בדקה ה-52' כאשר דחק את הכדור לפינה התחתונה של הרשת משישה מטרים לאחר מסירה של גארת' בייל.
בדקה ה-61 בייל נגח למשקוף, אך החמיץ.
רומלו לוקאקו צימק לזכות מנצ'סטר יונייטד כעבור דקה, כשכבש מהריבאונד אחרי נגיחה של נמניה מאטיץ', שנהדפה לכיוונו על ידי קיילור נבאס.
הסופר קאפ האירופי 2016 היה המהדורה ה-41 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית.
במשחק השתתפו שני המועדונים הספרדים ריאל מדריד, הזוכה בליגת האלופות 2015/16, וסביליה, אלופת הליגה האירופית 2015/16.
הוא שוחק באצטדיון לרקנדל בטרונדהיים, נורווגיה, ב-9 באוגוסט 2016. ריאל מדריד ניצחה במשחק 3–2 לאחר הארכה וזכתה בתואר הסופר קאפ האירופי השלישי שלה.
אצטדיון לרקנדל הוכרז כמיקום הסופי של הסופר קאפ האירופי 2016 בישיבת הוועד הפועל של אופ"א בניון, שווייץ, ב-18 בספטמבר 2014. זה היה הגמר הראשון של אופ"א ששוחק בנורווגיה.
האצטדיון נפתח כאצטדיון רב-תכליתי ב-10 באוגוסט 1947, כאצטדיון הכדורגל והאתלטיקה הראשי בטרונדהיים.
זהו האצטדיון הביתי של רוזנבורג.
האצטדיון יכול להכיל 21,166 צופים, מה שהופך אותו לאצטדיון הכדורגל השני בגודלו בנורווגיה.
זה היה הסופר קאפ האירופי השלישי ברציפות שכלל רק קבוצות ספרדיות והרביעי בסך הכל.
השחקנים שפתחו בגמר ליגת האלופות 2016, טוני קרוס וגארת' בייל, החמיצו את המשחק עם פציעות.
בדקה ה-21' מרקו אסנסיו כבש את השער הראשון של ריאל מדריד עם נגיחה מ-25 מטרים לפינה השמאלית העליונה של הרשת.
פרנקו ואסקס השיג את שער השוויון בדקה ה-41' כשכבש ברגל שמאל בתוך הרחבה.
סביליה קיבלה פנדל בדקה ה-72', כאשר סרחיו ראמוס הכשיל את ויטולו ברחבה.
יבהן קונופליאנקה כבש את הפנדל בבעיטה נמוכה משמאל שהטעתה את השוער, קיקו קאסייה.
שלוש קדות בתוך תוספת הזמן, סרחיו ראמוס השווה את התוצאה ושלח את המשחק להארכה כשכבש משני מטרים לאחר כדור רוחב של לוקאס ואסקס מצד ימין.
ארבע דקות בתוך תוספת הזמן הורחק טימותי קולודזייצ'ק בכרטיס צהוב שני בעקבות עבירה על לוקאס ואסקס.
לאחר מכן, סרחיו ראמוס התכופף נמוך כדי להבקיע את השער השני שלו, אבל השער נפסל בגלל משיכה במגן סביליה, עאדל ראמי.
בדקה ה-119' דני קרבחאל פרץ לרחבה אחרי ריצה ארוכה בצד ימין וכבש כשהקפיץ את הכדור עם החלק החיצוני של רגל ימין מעל השוער.
הסופר קאפ האירופי 2015 היה המהדורה ה-40 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית.
במשחק השתתפו שני המועדונים הספרדים ברצלונה, הזוכה בליגת האלופות 2014/15, וסביליה, אלופת הליגה האירופית 2014/15.
הקבוצות העפילו לתחרות על ידי זכייה בשתי התחרויות האירופיות העונתיות.
ברצלונה העפילה לטורניר כשניצחה את יובנטוס האיטלקית 3–1 בגמר ליגת האלופות 2015, וסביליה עלתה לאחר ניצחון על דניפרו האוקראינית 3–2 בגמר הליגה האירופית 2015.
במשחק, שהתקיים באצטדיון בוריס פאיצ'דזה בטביליסי, גאורגיה, ב-11 באוגוסט 2015, ניצחה ברצלונה 5–4 לאחר הארכה וזכתה בתואר הסופר קאפ החמישי שלה, מה שהשווה את שיא הזכיות של מילאן, בהופעה התשיעית שלהם, שתיים מעל מילאן.
הזכייה הרביעית וההופעה החמישית של דני אלבס בסופר קאפ השוו את השיאים של פאולו מלדיני, בעוד לואיס אנריקה הפך לאדם הרביעי להניף את הסופר קאפ האירופי כמאמן וכשחקן אחרי פפ גווארדיולה, קרלו אנצ'לוטי ודייגו סימאונה.
תשעת השערים שהובקעו היוו שיא למשחק סופר קאפ, והנוכחות של 51,940 אוהדים היו שיא לסופר קאפ אירופי של משחק אחד במגרש נייטרלי.
אצטדיון מיכאיל מסחי בטביליסי, בירת גאורגיה, הוכרז במקור כאצטדיון המארח של הסופר קאפ בישיבת הוועד הפועל של אופ"א ב-5 במרץ 2014, אך המקום שונה לאצטדיון בוריס פאיצ'דזה, האצטדיון הביתי של נבחרת גאורגיה בכדורגל ודינמו טביליסי.
זה היה הסופר קאפ האירופי הראשון שהתארח במדינה.
סביליה עלתה ליתרון בדקה השלישית באמצעות בעיטה חופשית מסובבת של אבר באנגה, שהוענקה לקבוצה בעקבות עבירה של חאבייר מסצ'ראנו על חוסה אנטוניו רייס.
ברצלונה השוותה באופן דומה ארבע דקות לאחר מכן, כאשר ליונל מסי כבש בבעיטה חופשית בעקבות עבירה של גז'גוז' קריכוביאק על לואיס סוארס, ולאחר מכן עלתה ליתרון באמצעות בעיטה חופשית נוספת של מסי בדקה ה-16, לאחר שבאנגה ביצע עבירה על קשר סביליה לשעבר, איוואן רקיטיץ'.
שער של סוארס נפסל בעקבות נבדל זמן קצר לאחר מכן, אבל ראפיניה קבע 3–1 לברצלונה במחצית בדחיקה לרשת, לאחר שבעיטה של סוארס נהדפה על ידי שוער סביליה, בטו.
סוארס כבש בתחילת המחצית השנייה, מבישול של סרחיו בוסקטס לאחר שהקשר יירט מסירה בחצי המגרש של סביליה, אבל רייס החזיר את השער לסביליה חמש דקות לאחר מכן, בעקבות כדור רוחב של ויטולו.
בדקה ה-72, ויטולו הופל ברחבה על ידי ז'רמי מתייה, וקווין גאמיירו כבש את הפנדל וקבע 4–3. 10 דקות לסיום, שני מחליפים של סביליה לקחו חלק בשער השוויון, כאשר צ'ירו אימובילה העביר כדור רוחב לרחבת השער ויבהן קונופליאנקה כבש.
מסי כמעט והשיג שלושער מבעיטות חופשיות בדקה ה-89, אבל הבעיטה שלו פגעה בקורה.
ברצלונה הכניסה את פדרו במקומו של מסצ'ראנו בפתיחת חצי השעה של ההארכה.
חמש דקות לסיום המחצית השנייה של ההארכה, הוא התנפל על הריבאונד מעוד בעיטה חופשית של מסי כדי להעלות את ברצלונה ליתרון.
עאדל ראמי ניסה לכפות דו-קרב פנדלים בתוספת הזמן של ההארכה, אך החטיא את הבעיטה החופשית שלו וברצלונה זכתה בסופר קאפ האירופי בפעם החמישית.
תשעת השערים שנכבשו במשחק היו שיא של הסופר קאפ האירופי.
הסופר קאפ האירופי 2014 היה המהדורה ה-39 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית.
במשחק השתתפו שני המועדונים ריאל מדריד, הזוכה בליגת האלופות 2013/14, וסביליה, אלופת הליגה האירופית 2013/14. הוא שוחק באצטדיון קארדיף סיטי בקארדיף, ויילס, ב-12 באוגוסט 2014.
ריאל מדריד ניצחה במשחק 2–0 וזכתה בתואר הסופר קאפ האירופי השני שלה.
אצטדיון קארדיף סיטי הוכרז כמיקום הסופי של הסופר קאפ האירופי 2014 בישיבת הוועד הפועל של אופ"א ב-30 ביוני 2012. זה היה הסופר קאפ האירופי הראשון שהתארח בוויילס.
האצטדיון נפתח ביולי 2009 במקום בו שכן קודם אצטדיון האתלטיקה של קארדיף, והוא האצטדיון הביתי של קבוצת הכדורגל קארדיף סיטי, המשחקת בפוטבול ליג צ'מפיונשיפ.
זה היה הסופר קאפ הראשון מתוך שלושה רצופים שמשתתפות בו רק קבוצות ספרדיות, והשני בסך הכל.
הקבוצות נפגשו גם בסופר קאפ האירופי 2016.
קשר ריאל מדריד, צ'אבי אלונסו, הושעה לקראת משחק, עקב הפרות התנהגות בגמר ליגת האלופות, שגם ממנו הושעה.
ההחתמות החדשות של ריאל, טוני קרוס וחאמס רודריגס, ערכו את הופעת הבכורה הרשמית שלהם בריאל מדריד.
שחקן נוסף שהוחתם באותו קיץ, קיילור נבאס, לא עלה בהרכב ולא שותף.
בסביליה ערכו בכורה דניס סוארס, אלש וידאל וגז'גוז' קריכוביאק, כמו גם המחליף יאגו אספס.
הסופר קאפ האירופי 2013 היה המהדורה ה-38 של הסופר קאפ האירופי, משחק כדורגל שנתי שמאורגן על ידי אופ"א ומשחקות בו האלופות המכהנות של שתי תחרויות המועדונים המובילות באירופה, ליגת האלופות והליגה האירופית.
במשחק השתתפו שני המועדונים באיירן מינכן, הזוכה בליגת האלופות 2012/13, וצ'לסי, אלופת הליגה האירופית 2012/13. הוא שוחק באדן ארנה בפראג, צ'כיה, ב-30 באוגוסט 2013, והיה הראשון שלא נערך באצטדיון לואי השני במונקו מאז שהפך לטורניר במתכונת משחק אחד ב-1998.
באיירן מינכן הפכה לקבוצה הגרמנית הראשונה שזוכה בסופר קאפ האירופי, כשניצחה את צ'לסי בדו-קרב פנדלים לאחר 2–2 בתום ההארכה.
זו הייתה הפעם הראשונה שהסופר קאפ הוכרע בפנדלים.